**Ponavljanje gradiva – pridjevi (vrste pridjeva i oblici pridjeva)**

**Danas ćemo ponoviti što su pridjevi, vrste pridjeva i oblike pridjeva. Slijedi korake kako bi ponavljanje bilo lakše.**

**1. korak**

Uz pomoć bilježnice i udžbenika (od 72. do 74. stranice ponovi gradivo o pridjevima). Prisjeti se što su pridjevi, koje su vrste pridjeva i na koja pitanja odgovaraju (opisni, posvojni i gradivni) i koji su oblici pridjeva i na koja pitanja odgovaraju (određeni i neodređeni).

**2. korak**

Prije rješavanja zadataka, a da bi utvrdio/utvrdila svoje znanje usmeno odgovori na sljedeća pitanja:

1. Što su pridjevi?

2. Objasni tvrdnju da su pridjevi promjenjiva vrsta riječi.

3. Navedi vrste pridjeva i pitanja na koja odgovaraju.

4. Navedi primjer za opisni, posvojni i gradivni pridjev.

5. Kakvim početnim slovom pišemo pridjeve na -ov, -ev, -in i -ji (npr. ANTONIJEV, BOŽJI, JANIN)?

6. Kakvim početnim slovom pišemo pridjeve na -ski, -ški, -čki i -ćki (npr. PAŠKI, ZAGREBAČKI)?

7. Na koje pitanje odgovara određeni oblik pridjeva?

8. Na koje pitanje odgovara neodređeni oblik pridjeva?

**3. korak**

Ako si točno odgovorio/odgovorila na pitanja, spreman si/spremna si za rješavanje zadataka. Ako nisi znao/znala odgovor na neko pitanje provjeri u udžbeniku ili bilježnici ili mi odmah pošalji poruku!

**4. korak**

U nastavku teksta nalaze se zadatci za vježbu. Zadatci se odnose na vrste i oblike pridjeva. Pažljivo čitaj zadatke. Zadatke možeš rješavati u bilježnicu, a možeš i u ovom dokumentu i poslati mi rješenja kao privitak.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. U sljedećem tekstu zaokruži pridjeve (ako rješavaš u bilježnici, ne trebaš prepisivati tekst, već samo napiši primjere pridjeva).**

 Ožujak zamutio gorske potoke i pustio tople vjetrove niz proplanke. S uspavanih polja pokupio je krpice snijega, pod kore stabala potjerao nove životne sokove. Izašao seljak u polje, stao podno brazde, pa pogledom miluje zeleni sag mlade pšenice. Pod njegovim brižnim pogledom pšenica počinje brže rasti.

**2. U sljedećem tekstu podcrtaj pridjeve i razvrstaj ih u tablicu. Ako rješavaš zadatke u bilježnicu, ne moraš prepisivati tekst, već samo tablicu i pridjeve.**

Seoski je turizam procvjetao. Rodni vinogradi, kamene kućice i šljunčane stazice mame znatiželjne turiste. Još kada sagrade i dječji kamp, bit će to pravi pogodak.

|  |  |  |
| --- | --- | --- |
| opisni pridjevi | posvojni pridjevi | gradivni pridjevi |
|  |  |  |

**3. Napiši posvojne pridjeve od zadanih imenica.**

ujak \_\_\_\_\_\_\_\_\_\_\_\_\_\_\_\_\_\_\_\_\_\_\_ sestra \_\_\_\_\_\_\_\_\_\_\_\_\_\_\_\_\_\_\_\_\_\_\_\_

unuka \_\_\_\_\_\_\_\_\_\_\_\_\_\_\_\_\_\_\_\_\_\_ otac \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Na crtu napiši na koje pitanje odgovaraju podcrtani pridjevi (Koji? Kakav?) i odredi im oblik (određeni ili neodređeni).**

 pitanje oblik pridjeva

Majčin je pogled bio blag. \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Uputila mi je onaj svoj blagi pogled. \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Jučer sam pogledao neobičan film. \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Oduševio me tvoj neobični izgled. \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**5. Sljedeće rečenice prepiši pisanim slovima. Pripazi na pisanje velikog početnog slova i posvojnih pridjeva na -ov, -ev, -in, -ji i na -ski, -ški, -čki, -ćki.**

a) PROVIRIVALA JE JASNINA GLAVA. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) VOLIM JESTI PAŠKI SIR. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) ŠETALI SMO ZAGREBAČKIM ULICAMA. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. korak**

Riješi kviz (klikni na poveznicu) kako bi provjerio/provjerila svoje znanje. Kada riješiš kviz, klikni na „prikaži rezultate“ kako bi vidio/vidjela broj bodova i točne odgovore. Broj bodova ću upisati u bilješku. Sretno! 😊

<https://forms.office.com/Pages/ResponsePage.aspx?id=FvJamzTGgEurAgyaPQKQkRvGYEkTB49IkYG51BwoD2xUQ1ZONEVETlBWUkpPV1BGR0tJNzJVWkFSUi4u>